《寿戴竹堂五章》
明代·蔡轼

竹堂之作，爰究爰度。百堵皆兴，其究安宅。

竹堂之成，刻桷丹楹。爰居爰处，既安且宁。

竹堂之深，青青子衿。且以喜乐，鼓瑟鼓琴。

竹堂之幽，以遨以游。寿考维祺，良士休休。

从以孙子，本支百世。明明在天，用锡尔祉。

作者简介：蔡轼，字子敬。东莞人。明宪宗成化七年（一四七一）举人，官福建县训导。民国张其淦《东莞诗录》卷九有传。